A IV. Országgyűlési Biztosok Hivatala fejezet a négy országgyűlési biztos és közös hivataluk tevékenységét és gazdálkodását foglalja magában. A fejezet hatáskörébe egy intézmény, az Országgyűlési Biztos Hivatala (1. cím) tartozik, törzskönyvi száma: 329145, honlapjának címe: www.obh.hu. Az intézmény az 1993. LIX. törvényben meghatározott feladatokat látja el. A gazdálkodási évben végzett szakmai tevékenységükről az országgyűlési biztosok a törvény 27. §-ának (1) bekezdése alapján az Országgyűlésnek tartoznak beszámolási kötelezettséggel. 

A 2006. évi gazdálkodás értékelése

Az előirányzatok évközi alakulása

A fejezet költségvetési törvényben meghatározott eredeti előirányzata 1.282,3 M Ft volt, ebből az 1. cím Országgyűlési Biztos Hivatala 1.243,8 M Ft, a 2. cím Fejezeti államháztartási tartalék 38,5 M Ft előirányzat felett rendelkezett. 
A Kormány hatáskörében nem történt előirányzat módosítás. 
A fejezeti és intézményi hatáskörben történt előirányzat-módosításokra előirányzat-maradvány felhasználása és nem tervezett saját bevétel keletkezése miatt került sor. Összességében felügyeleti szervi előirányzat módosítás 17,7 M Ft, intézményi módosítás 101,1 M Ft értékben történt. 

Az előirányzat-módosítások jogcímenkénti és forrásonkénti megoszlását az alábbi táblázat mutatja be:
							          millió Ft-ban, egy tizedessel
2006. évi előirányzat módosítások levezetése	Kiadások	Bevételek	Maradvány	Támogatás	Kiadásból személyi juttatás	
2005. évi CLIII. tv. szerinti előirányzat		1.282,3						1.282,3		764,5	
Módosítások jogcímenként										
- személyi juttatás		46,3		0,3		10,3		35,7		46,3	
- járulékok		11,6		0,1		0,2		11,3			
- dologi kiadás		14,8		0,8		12,0		2,0			
- intézményi beruházás		23,8		4,6		19,2					
- felújítás		53,1		0,2		52,9					
- kölcsönök		0,5		0,5							
- fejezeti államháztartási tartalék		-31,3						-31,3			
Módosított előirányzat		1.401,1		6,5		94,6		1.300,0		810,8	

A működési és felhalmozási költségvetés között fejezeti szinten előirányzat-módosításra nem került sor. 
A fejezeti államháztartási tartalékból 31,3 M Ft-ot használt fel a fejezet az illetmények 2006. évi rendezésére a 2005. évi CLIII tv. 51.§-ában meghatározottak szerint. 
A fejezet intézményében szervezeti átalakítás 2006-ban nem történt. Új feladatként jelentkezett az adatvédelmi biztosnál az Európai Rendőrségi Hivatallal (Europol) folytatott együttműködés adatvédelmi felügyelete. Az új feladathoz Belügyminisztérium április 30-i fordulónappal 13,5 M Ft előirányzatot, valamint tárgyi eszközöket és 4 fő létszámot adott át.

Az Országgyűlési Biztosok Hivatala vállalkozási tevékenységet nem folytatott, gazdasági társaságban nem vett részt, alapítványt nem támogatott, letéti számlát nem vezetett. Az intézmény felügyelete alá alapítvány, közalapítvány, közhasznú társaság, gazdasági társaság nem tartozik.

A fejezet 2005. évi tényadatokhoz viszonyított 2006. évi kiadási és bevételi adatait az alábbi táblázat foglalja össze:

Megnevezés	2005. évi tény	2006. évi eredeti előirányzat	2006. évi módosított előirányzat	2006. évi tény	4/1	4/3	
	1.	2.	3.	4.	5.	6.	
	millió forintban, egy tizedessel	%-ban	
Kiadás		1.298,3		1.282,3		1.401,1		1.306,3		100,6		93,2	
ebből:
  személyi juttatás		787,4		764,5		810,8		799,9		101,6		98,7	
  központi beruházás													
Folyó bevétel		6,5				6,5		6,5		100,0		100,0	
Támogatás		1.293,5		1.282,3		1.300,0		1.292,8		99,9		99,4	
Előirányzat-maradvány		92,9				94,6		94,6		101,8		100,0	
Létszám (fő)		142		148		152		144		101,4		94,7	

Kiadások alakulása

A személyi juttatások módosított előirányzata 810,8 M Ft volt, melyet 98,7%-ban használt fel a Hivatal. A rendszeres személyi juttatások az összes személyi juttatás 81,8%-át teszik ki. Az engedélyezett létszám 152 fő volt, a december 31-én betöltött munkajogi létszám 151 fő, év végén az átlagos statisztikai állományi létszám 144 fő volt.

A munkaadókat terhelő járulék felhasználása a személyi juttatásokkal arányos volt az év során. A Hivatalnak járulék-visszafizetési kötelezettsége 2,7 M Ft értékben keletkezett.

A dologi kiadások eredeti előirányzata 209,1 M Ft, a módosított előirányzat 223,9 M Ft, a teljesítés 221,4 M Ft volt. 
A Hivatal a dologi kiadásokat már év elejétől igyekezett a minimálisra csökkenteni, hogy ki tudja gazdálkodni az európai adatvédelmi biztosok tavaszi konferenciájának teljes költségét, amely az eredeti éves költségvetésbe betervezve nem volt, külön támogatást pedig erre a célra nem kapott.

A dologi kiadások a 2005. évi kiadásokhoz képest az alábbiak szerint változtak:
•	kommunikációs szolgáltatások			  87,4%
•	szolgáltatások					108,0%
•	kiküldetés, reprezentáció, reklám		116,9%
•	adók, díjak, befizetések			  73,1%
•	szellemi tevékenység végzése			  86,6%

A kommunikációs szolgáltatások kiadásai közül a telefonköltségek 16,7%-os, a számítástechnikai tevékenységhez kapcsolódó támogatási szerződésekkel igénybe vett szolgáltatások (support szerződések) számának és költségének 9,8%-os csökkentése miatt változtak kedvezően. 
A szolgáltatási kiadások növekedésében (108,0%) elsősorban a közüzemi díjak jelentős, 31,0%-os mértékű változása, valamint a bérleti díjak (adatvédelmi konferencia miatt) növekedése játszott szerepet, amit az egyéb kiadások csökkenése is csak mérsékelni tudott. 
2005-höz képest a külföldi utak száma 10,7%-kal nőtt, a Hivatal 2006-ban 93 külföldi utat finanszírozott részben vagy egészben. A külföldi kiküldetési és a reprezentációs költségek a különböző nemzeti ombudsmani hivatalok közötti tapasztalatcserével kapcsolatos rendezvények, az Európai Ombudsmani Intézet közgyűlésein való részvétel, a külföldi delegációk (pl.: Kínai Népköztársaság Ellenőrzési Minisztériuma) fogadása, a partnerkapcsolatok, az Európa Tanács és az ENSZ Bizottságainak tisztségviselőivel való kapcsolattartás, valamint az Európai Unió tagállamainak adatvédelmi biztosaiból álló munkacsoport ülésein való rendszeres részvétel dologi kiadásait tartalmazzák.
2006. év legjelentősebb eseménye volt az Adatvédelmi Biztos Irodája által szervezett európai adatvédelmi biztosok tavaszi konferenciája, melyen több mint 150 magas rangú külföldi küldött vett részt. A konferenciát a Hivatal éves költségvetéséből finanszírozta (16,4 M Ft). 

Az Országgyűlési Biztos Hivatala 2006-ban negyedik alkalommal vett részt a Sziget Kulturális Fesztivál Civil Szigetén. A rendezvényen a munkatársak válaszoltak a hozzájuk fordulók kérdéseire, vetélkedőket, játékokat bonyolítottak le, valamint kerekasztal-beszélgetések és előadások keretében igyekeztek megismertetni az érdeklődőkkel az emberi jogokat és az országgyűlési biztosok tevékenységét. A rendezvényen való részvétel kiadása 1,2 M Ft volt, mely 14,3%-kal csökkent az előző évihez képest.
A szellemi tevékenységek végzésére fordított kiadásokat is csökkentette a Hivatal 2006-ban, elsősorban a feladatok ellátásához igénybe vett szakértői tevékenységek mérséklésével.

A felhalmozási kiadások eredeti előirányzata 26,9 M Ft, a módosított előirányzat 50,7 M Ft, a teljesített kiadás 29,6 M Ft volt. Az előirányzat maradványából 5,8 M Ft kötelezettségvállalással terhelt volt 2006. év végén. 
A beruházások nagyobbik részét a számítástechnikai fejlesztések tették ki. A tárgyévben 1 db felső középkategóriás személygépkocsi 7,6 M Ft, és 1 db középkategóriás személygépkocsi beszerzése történt 3,7 M Ft értékben.
A 2006. évi fejlesztésekre az eredeti előirányzaton felüli fedezetet – a 2005-ről áthúzódó kötelezettségvállalások miatt - az előirányzat-maradvány biztosította. 

A felújításoknak eredeti előirányzata nem volt. A módosított előirányzat 53,1 M Ft, a teljesítés 2,7 M Ft volt. Az összegből a székház picéjében egy irattározásra alkalmas helyiség kialakítása történt meg. A felújításra a fedezetet – a 2005-ről áthúzódó kötelezettségvállalás miatt - az előirányzat-maradvány biztosította. 

A felhalmozási kiadások 2006. évi jelentős maradványa (71,5 M Ft) a székház jogi helyzetének évek óta húzódó megoldatlansága miatt keletkezett. A rendezetlen helyzet, valamint a székházat a Hivatal részére bérlő cég végelszámolással történő megszüntetése  miatt a 2006. évre tervezett székház-felújítási munkákba (életveszélyes ablakok cseréje, kötelező tisztasági festés, a kialakított irattár berendezése, szerverszobai hűtési problémák megoldása) nem kezdett bele a Hivatal. A keletkezett maradványból 50,4 M Ft a székházfelújításra jóváhagyott 2005. évi maradvány, 21,1 M Ft 2006. évi előirányzatból keletkezett, ebből 5,8 M Ft kötelezettségvállalással terhelt. Időközben megindult párbeszéd a Kincstári Vagyoni Igazgatóság és a Belváros-Lipótváros Budapest Főváros V. kerületi Önkormányzata között a székház jogi helyzetének rendezéséről, ezért a Hivatal kérte a maradvány teljes visszahagyását a felújítási munkák elvégzésére.

A dolgozók lakásvásárlásának támogatására 2006-ban 0,5 M Ft-ot fordított a Hivatal. Az 5 év alatt visszafizetendő támogatást 1 fő igényelte. A lakásalapba a Hivatal 2006-ban sem utalt át támogatást, a kérelemre az előző kölcsönök visszafizetése biztosította a fedezetet. 

Bevételek alakulása

A fejezet intézményének rendszeres, tartós és tervezhető bevétele nincs, törvényben meghatározott feladata, alapvető tevékenységének ellátása ezt nem teszi lehetővé. A várható kiadásokat a költségvetési támogatásnak kell biztosítania. Az év során jelentkező bevételek jellemzően esetiek, nagyságrendjük a kiadási előirányzathoz képest elenyésző, ezért a finanszírozásba tartósan és biztonságosan nem vonhatók be. 

A költségvetési támogatás eredeti előirányzata fejezeti szinten 1.282,3 M Ft, ebből az intézmény előirányzata 1.243,8 M FT, a fejezeti államháztartási tartalék 38,5 M Ft volt. Az államháztartási tartalékot a fejezet az intézmény személyi juttatásaiból és annak munkaadókat terhelő járulékaiból képezte meg, így a kiadások között jutalmat tervezni minimális szinten sem tudott.
Az Európai Rendőrségi Hivatallal (Europol) folytatott együttműködés adatvédelmi felügyeletére a Belügyminisztériumtól 13,5 M Ft, a Európai Unióban nemzeti szakértőként foglalkoztatott munkatársak helyettesítésére 3,2 M Ft, a Külügyminisztériumtól a Kínai Népköztársaság Ellenőrzési Minisztériumából érkező delegáció költségeihez hozzájárulásként 1,0 M Ft támogatási előirányzatot kapott a Hivatal. A költségvetési támogatás módosított előirányzata így 1.300,0 M Ft volt, ezt a Magyar Államkincstár havonta időarányosan folyósította, likviditási probléma nem merült fel. A Magyar Államkincstárral az adatszolgáltatás és kapcsolattartás folyamatos és problémamentes volt. 

Az összes pénzforgalmi bevétel az év folyamán 6,5 M Ft volt. A működési bevétel 1,8 M Ft, a felhalmozási bevétel 4,2 M Ft, a dolgozóknak biztosított lakáskölcsönök visszatérülése 0,5 M Ft volt. A pénzforgalom nélküli bevétel - az előirányzat-maradvány igénybevétele – 94,6 M Ft volt. A fejezetnek behajthatatlan követelése nem volt. 
A működési bevételek felesleges készletértékesítésből, a dolgozók egyéb térítéseiből tevődtek össze. A felhalmozási célú bevétel 3 db használt gépkocsi saját hatáskörben történt értékesítéséből származott. A bevételek legnagyobb részét – 93,6%-át - továbbra is az előirányzat-maradvány igénybevétele tette ki. 

Az előző évi előirányzat-maradványból (94,6 M Ft) a Hivatal 8,1 M Ft-ot fizetett be a központi költségvetésbe, intézményi beruházásokra 19,2 M Ft-ot, felújításra 2,6 M Ft-ot, működési kiadásokra 14,3 M Ft-ot fordított. A működési kiadásokból személyi juttatás 10,3 M Ft volt. 2005. évi jóváhagyott és a székház felújítására fel nem használt maradvány 50,4 M Ft volt.

A 2005. évi CLIII. tv. 51. §-ban, valamint a 2239/2006. (XII. 23.) Kormányhatározatban előírt maradványképzési kötelezettség szerint az Országgyűlési Biztos Hivatalának 87,0 M Ft előirányzat-maradvánnyal kellett rendelkeznie 2006. év végén. 
Az intézménynél 87,6 M Ft előirányzat-maradvány keletkezett, ezzel eleget tett a maradványképzési kötelezettségnek. A maradványból jogszabály alapján visszafizetendő munkaadókat terhelő járulék 2,7 M Ft, kötelezettségvállalás nélküli maradvány 65,9 M Ft. Kötelezettségvállalással lekötött előirányzat-maradvány 19,0 M Ft, ebből intézményi beruházás 5,8 M Ft, dologi kiadás 2,5 M Ft, személyi juttatás és járulékai 10,7 M Ft. 

A kötelezettségvállalás nélküli maradványból 65,7 M Ft-ot visszahagyásra javasolt a fejezet. Ez a 2005. évben képződött 50,4 M Ft-ot – melyet a Hivatal székházának jogi helyzetének rendezetlensége miatt nem használt fel az intézmény 2006-ban –, valamint a 2006. évi felhalmozási előirányzat felújításra és beszerzésekre szánt 15,3 M Ft összegét tartalmazza. Kérjük, hogy a maradvány ezen részét a 2006-ban elmaradt munkálatokra és beszerzésekre felhasználhassa az intézmény.

Budapest, 2007. május 12.

dr. Takács Albert
az állampolgári jogok országgyűlési biztosa
általános helyettese